LIETUVOS RESPUBLIKOS

SOCIALINĖS APSAUGOS IR DARBO MINISTRAS

ĮSAKYMAS

DĖL LIETUVOS RESPUBLIKOS SOCIALINĖS APSAUGOS IR DARBO MINISTRO 2015 M. RUGSĖJO 17 D. ĮSAKYMO NR. A1-530 „DĖL PRIEGLOBSČIO, MIGRACIJOS IR INTEGRACIJOS FONDO 2014–2020 METŲ NACIONALINĖS PROGRAMOS 2 KONKRETAUS TIKSLO „TREČIŲJŲ ŠALIŲ PILIEČIŲ INTEGRACIJA IR TEISĖTA MIGRACIJA“ 1 NACIONALINIO TIKSLO „INTEGRACIJOS PRIEMONĖS“ 2 VEIKSMO „PASLAUGŲ TREČIŲJŲ ŠALIŲ PILIEČIAMS TEIKIMAS“ PROJEKTŲ FINANSAVIMO SĄLYGŲ APRAŠO NR. PMIF-2.1.2-K-01 PATVIRTINIMO“ PAKEITIMO

2016 m. spalio 7 d. Nr. A1-554

Vilnius

1. P a k e i č i u Prieglobsčio, migracijos ir integracijos fondo 2014–2020 metų nacionalinės programos 2 konkretaus tikslo „Trečiųjų šalių piliečių integracija ir teisėta migracija“ 1 nacionalinio tikslo „Integracijos priemonės“ 2 veiksmo „Paslaugų trečiųjų šalių piliečiams teikimas“ projektų finansavimo sąlygų aprašą Nr. PMIF-2.1.2-K-01, patvirtintą Lietuvos Respublikos socialinės apsaugos ir darbo ministro 2015 m. rugsėjo 17 d. įsakymu Nr. A1-530 „Dėl Prieglobsčio, migracijos ir integracijos fondo 2014–2020 metų nacionalinės programos 2 konkretaus tikslo „Trečiųjų šalių piliečių integracija ir teisėta migracija“ 1 nacionalinio tikslo „Integracijos priemonės“ 2 veiksmo „Paslaugų trečiųjų šalių piliečiams teikimas“ projektų finansavimo sąlygų aprašo Nr. PMIF-2.1.2-K-01 patvirtinimo“:

1.1.	Pakeičiu 7.9 papunktį ir jį išdėstau taip:

„7.9. tikslinės grupės atstovams, nurodytiems PFSA 19.3–19.4 papunkčiuose, ir jų šeimų nariams, atvykusiems šeimos susijungimo pagrindu ir turintiems galiojančius leidimus laikinai gyventi Lietuvos Respublikoje, išduotus UTPĮ 40 straipsnio 1 dalies 3 punkte nustatytu pagrindu, teikiamos papildomos paslaugos: gyvenimo sąlygų gerinimas aprūpinant maistu ir higienos reikmenimis (išskyrus maisto produktus ir higienos reikmenis, kuriuos jie gauna kaip Europos pagalbos labiausiai skurstantiems asmenims fondo (toliau – Pagalbos fondas) paramą pagal tuo metu galiojantį Pagalbos fondo projektų finansavimo sąlygų aprašą, jame nustatytas paramos rūšis ir reikalavimus šiai paramai), būtiniausiais drabužiais ir avalyne, teisinės paslaugos, asmens ambulatorinės sveikatos priežiūros paslaugos, psichologinė pagalba;“.

1.2. Papildau 19.5 papunkčiu:

„19.5. trečiosios šalies (ne Europos Sąjungos valstybės narės) piliečiai arba asmenys be pilietybės, kurie yra Europos Sąjungos piliečio šeimos nariai ir turi galiojančią Europos Sąjungos leidimo laikinai gyventi kortelę, išduotą ir (ar) pakeistą vadovaujantis UTPĮ 101 straipsnio 2 ir (ar) 3 dalyje nustatytais pagrindais;“.

1.3. Papildau 19.6 papunkčiu:

„19.6. trečiosios šalies (ne Europos Sąjungos valstybės narės) piliečiai arba asmenys be pilietybės, kurie yra Europos Sąjungos piliečio šeimos nariai ir turi galiojančią Europos Sąjungos leidimo nuolat gyventi kortelę, išduotą ir (ar) pakeistą vadovaujantis UTPĮ 104 straipsnio 4 dalyje ir (ar) 105, ir (ar) 1053 straipsniuose nustatytais pagrindais.“

2. Šis įsakymas taikomas ir iki šio įsakymo įsigaliojimo pradėtiems įgyvendinti projektams, nuo projektų įgyvendinimo pradžios.

Socialinės apsaugos ir darbo ministrė	Algimanta Pabedinskienė